b"\n_START_ARTICLE_\nMarcos Criado\n_START_SECTION_\nBiografia\n_START_PARAGRAPH_\nMarcos Criado va n\xc3\xa9ixer a And\xc3\xbajar en 1522. De petit va mostrar molta pietat i devoci\xc3\xb3 envers la Mare de D\xc3\xa9u. Aviat ingressa al convent dels trinitaris cal\xc3\xa7ats del seu poble, on va estudiar i es va ordenar sacerdot. Es dedic\xc3\xa0 preferentment a la predicaci\xc3\xb3 i predic\xc3\xa0 a And\xc3\xbajar, Ronda, Ja\xc3\xa9n i \xc3\x9abeda. Es va oferir com a missioner quan els bisbes de Guadix i Almeria, cap al 1560 van demanar-ne als trinitaris per a predicar entre els moriscos. S'oferiren Pedro de San Mart\xc3\xadn, que mor\xc3\xad abans d'arribar-hi, i Marcos Criado. _NEWLINE_Criado va marxar a les Alpujarras (Granada), on vivia gran quantitat de moriscos. Fou nomenat vicari del rector de La Peza, des d'on visitava els altres pobles de la serralada. Va confortar els cristians de la regi\xc3\xb3 i va predicar l'evangeli als musulmans. Va rebre amenaces i fou colpejat i apallissat diversos cops, per\xc3\xb2 no en f\xc3\xa9u cas i continu\xc3\xa0 predicant. Va parlar amb el cabdill dels rebels moriscos perqu\xc3\xa8 deix\xc3\xa9s tranquils els cristians, per\xc3\xb2 no va tenir \xc3\xa8xit i fou torturat i deixat per mort. Recuperat, per\xc3\xb2, continu\xc3\xa0 la seva tasca._NEWLINE_L'agreujament del conflicte entre les autoritats i els moriscos fa que esclati la rebel\xc2\xb7li\xc3\xb3 de les Alpujarras i que els rebels comencin a perseguir els cristians i matin els sacerdots de Vera: Criado ha de fugir de Cadiar per salvar-se'n i torna a Peza. El 21 de setembre de 1569 un grup de moriscos atac\xc3\xa0 el poble, el prengu\xc3\xa9, l'apalliss\xc3\xa0 i el llig\xc3\xa0 a un arbre, instant-lo a abjurar del cristianisme. El van deixar per mort i el dia 25, en trobar-lo viu encara, li obriren el pit i li en tragueren el cor."